**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1. Անուն, ազգանունը, զբաղեցրած պաշտոնը**

Կարեն Ալավերդյան, ՀՀ ֆինանսների նախարարության հաշվապահական հաշվառման և աուդիտորական գործունեության կարգավորման, հաշվետվությունների մշտադիտարկման վարչության պետ

**2. Գործուղման վայրը և ժամկետները**

ք. Վիեննա (Ավստրիայի Հանրապետություն), 2024 թ. մարտի 25 – ապրիլի 5-ը

**3. Հրավիրող կողմը**

Արժույթի միջազգային հիմնադրամ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**

Մասնակցություն Արժույթի միջազգային հիմնադրամի կողմից կազմակերպված «Government Finance Statistics - Advanced (GFS-A)/ Պետական ֆինանսների վիճակագրություն-խորացված» թեմայով դասընթացին:

**5. Քննարկված թեմաները**

* Կառավարության ֆինանսների վիճակագրության (GFS) ընդհանուր ներկայացում
* Ոլորտային բաժանում (sectorization). դասակարգում և սահմանային ձևակերպումներ
* Գերշահութաբաժիններ, վճարումներ կենտրոնական բանկից, ակտիվների վաճառք, ակտիվների բռնագանձում, մասնավորեցում, կանխավճարներ
* Ներհոսքեր
* Արտահոսքեր, այդ թվում՝ կապիտալի ներարկումներ, շուկայականից տարբերվող գնով ակտիվների ձեռքբերումներ, քաղաքականության վրա հիմնված վարկավորում, ստանդարտացված վարկեր
* Հասույթ. սահմանային իրավիճակներ (այդ թվում՝ հարկեր – վարչական վճարներ, հարկեր – ակտիվների օտարում կամ օգտագործում, հարկեր – սոցիալական մասնահանումներ)
* Ծախսումներ. սահմանային իրավիճակներ (այդ թվում՝ ապրանքների ու ծառայությունների օգտագործում – աշխատակիցների հատուցումներ, տրանսֆերտներ, ոչ ֆինանսական ակտիվների ձեռքբերում)
* ԿՖՎ-ն կայուն զարգացման նպատակների ու կլիմայի փոփոխության ցուցիչների համար
* Կառավարության գործառույթների դասակարգում (COFOG)
* ԿՖՎ-ի կիրառումը միջազգային կազմակերպությունների աշխատանքներում
* Համախմբում
* Սոցիալական պաշտպանություն
* Աշխատակիցների հետ կապված սոցիալական ապահովություն
* Պայմանագրեր, վարձակալություն, լիցենզիաներ. թույլտվություններ, ռեսուրսների վարձակալություն, ֆինանսական և գործառնական վարձակալություն
* Պետական-մասնավոր գործընկերության և կոնցեսիաների հաշվառում
* Պետական պարտքի վիճակագրություն. հիմունքներ, սահմանումներ և պարտքի վերակառուցման վիճակագրական գրանցում
* Հանրային հատվածի հաշվեկշիռ
* Հաշվեկշռային մոտեցում. միջոլորտային հաշվեկշիռների վերլուծության գործիք
* Հանրային հատվածի հաշվեկշռի կիրառումը ֆիսկալ ռիսկերի գնահատման համար
* ԿՖՎ-ն Ճապոնիայում

**6. Հանդիպումները, ելույթները, բարձրացված կամ քննարկված հարցերը**

Դասընթացը կենտրոնացած էր կառավարության ֆինանսների վիճակագրության (GFS) հայեցակարգային շրջանակի վրա՝ շեշտը դնելով GFSM 2014-ում ներդրված նոր հասկացություններին: Ընդգծելով GFS-ի ինտեգրված շրջանակը, դասընթացն անդրադարձել է GFS-ի տարաբնույթ խնդիրներին, ինչպիսիք են սոցիալական պաշտպանությունը, պետական աշխատողների կենսաթոշակային պարտավորությունները, ստանդարտացված երաշխիքային սխեմաները, պայմանագրերը, վարձակալությունները, լիցենզիաները, պետական-մասնավոր գործընկերությունները և հանրային հատվածի հաշվեկշիռները: Այն նաև ներառել է հանրային հատվածի ընդգրկվածությունը` հատուկ ուշադրություն դարձնելով սահմանային և բարդ դեպքերին: Դասընթացի ընթացքում անդրադարձ է կատարվել նաև տվյալների ներքին և միջոլորտային հետևողականությանը, տվյալներ թողարկող գործակալությունների միջև համագործակցությանը, ինչպես նաև օգտագործողներին տվյալների ներկայացմանն ու հաղորդակցությանը:

Դասընթացի ընթացքում իրականացված քննարկումների ժամանակ ներկայացրել եմ ՀՀ-ում ԿՖՎ տեղեկատվության հավաքագրման, լրացման ու ներկայացման հետ կապված առկա խնդիրները, ինչպես նաև դրանց լուծման ուղղությամբ հնարավոր քայլերն ու ընթացակարգերը:

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը**

Առկա չեն

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները**

Առկա չեն

**9. Ստորագրությունը, ամսաթիվը**

Ապրիլի 9, 2024թ.

